**KOMISIJA ZA OCJENU I ODBRANU**

**ZAVRŠNOG RADA NA DRUGOM (II) CIKLUSU STUDIJA**

* **V i j e ć u -**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom Vijeća Fakulteta političkih naukaod 14. 07. 2016. godine broj: 01-3-36-20-2/16 imenovani smo u komisiju za ocjenu i odbranu završnog rada na drugom (II) ciklusu studija studentice **Irvane Baltić** pod naslovom:

**UPRAVLJANJE KOMUNALNIM OTPADOM I NJEGOV UTICAJ NA OKOLIŠ U KANTONU SARAJEVO**

Komisija je u sastavu:

1. Prof.dr. Ćamil Huseinbašić, prof.emeritus, predsjednik
2. Prof.dr. Dželal Ibraković, član
3. Prof.dr. Zlatan Bajramović, član

Mentor rada je Prof.dr. Dželal Ibraković

Shodno Pravilima studiranja drugi (II) ciklus studija na Univerzitetu u Sarajevu, studentica je podnijela zahtjev za ocjenu i odbranu završnog rada i priložila sljedeće:

* pisanu saglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je studentica položila sve ispite i izvršila druge obaveze predviđene studijskim programom.

Pregledom rada komisija je ocijenila da se studentica **Irvana Baltić** pridržavala teme za izradu završnog rada. Kratak rezime završnog rada:

*U radu je navedena metodologija izrade rada sa jasno definiranim hipotezama koje je kroz rad kandidatkinja dokazivala, koristeći analizu sadržaja kao osnovnu metodu, pri čemu je detaljno objasnila zakonsku regulativu zbrinjavanja komunalnog otpada u razvijenoj praksi Evropske Unije i poredeći to sa rješenjima u Bosni i Hercegovini i njenim entitetima. Studentica Irvana Baltić je posebnu pažnju posvetila instititucionalnom i zakonskom okviru zbrinjavanja i upravljanja komunalnim otpadom, analiizrajući pri tome realnu praksu Kantona Sarajevo. U radu naglašava da su neka poslijeratna rješenja, uz pomoć Evropske Unije, kakva je bila izgradnja moderne deponije u Smiljevićima, nagoviještavalo primjenu savremenih trendova, a praksa posljednje decenije, te nedovoljna ulaganja i neplanska gradnja stambenih naselja, doprinijeli su povećavanju divljih deponija, ali i neadekvatnom radu na postojećoj deponiji, zbog čega postoji i stalno nezadovoljstvo stanovnika okolnih mjesta. Nizak nivo ekološke pismenosti ukupnog stanovništva doprinosi, uz institucionalne nedovoljno regulisane nadležnosti i jasne odgovornosti, nemaran odnos spram komunalnog otpada kao potencijalne sekundarne sirovine, da se u negativnom smislu usložnjavaju problemi upravljanja i zbrinjavanjem komunalnog otpada i u Kantonu Sarajevo, ali i sa mnogo gorim posljedicama i u drugim dijelovima Bosne i Hercegovine. Na kraju rada kandidatkinja je dala i zaključke i preporuke organima koji učestvuju u procesu upravljanja. Rad je urađen na 112 stranica, podijeljen je u pet poglavlja, a u popisu literature je vidljivo da je kandidatkinja koristila relevantnu literaturu iz ove oblasti. Ukupno je u radu korišteno 35 knjiga, 3 naučna rada u zbornicima, 4 rada u stručnim časopisima, zakona, planova, pravilnika i odluka – ukupno 81, te 36 internetskih stranica.*

Komisija konstatira da je završni rad studenta-ice **Irvana Baltić** rad u kojem je studentica obradila odabranu temu primjenom naučnih metoda, te time dokazala da je savladala nastavni plan i program studija, stekala potrebno znanje i osposobila se za njegovu primjenu, kao i da je osposobljena da izvodi zaključke na osnovu postavljenih zadataka.

Na osnovu naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću **Fakulteta političkih nauka** Univerziteta u Sarajevu da prihvati izvještaj i studentici **Irvana Baltić** odobri javnu odbranu.

Sarajevo, 03.09.2020. godine

K O M I S I J A:

|  |  |
| --- | --- |
| 1. |  |
| 2. | Prof.dr. Ćamil Huseinbašić, prof.emeritus,predsjednik |
| 3. | Prof.dr. Dželal Ibraković, mentor |
|  | Prof.dr. Zlatan Bajramović, član |